Så vidt det kan ses optræder [[børnearbejde]] sjældent i de tidlige cyklusser med månedsbilleder, men indførelsen af dette motiv i traditionen fra 1400-tallet kan betragtes som et realistisk element, der godt kunne afspejle den faktiske [[arbejdsdeling]].
Allerede [[portal]]<nowiki />skulpturer havde undertiden vist forskelle i de sociologiske strukturer ved at vise en opdeling af opgaver mellem yngre og ældre personer.
Man skal dog altid regne med forveksling eller sammenblanding med traditionen for livsaldre inden for billedkunsten, således at den gamle mand i januar eller ungdommen i maj repræsenterer et [[allegori]]sk element og ikke en [[sociologi]]sk kendsgerning.
For en senere tid gælder at tilstedeværelsen af børn og dyr i en vis udstrækning kan bidrage til at gøre en scene mindre betydningsfuld (ty. 'Verniedlichung'<ref group="note">'.. bidrage til at gøre en scene mindre betysningsfuld' : Det tyske forlæg har 'Verniedlichung': "... Für die spätere Zeit gilt insbesondere, dass die Anwesenheit von Kindern und Tieren in gewisser Weise zur „Verniedlichung“ einer Szene beitragen kann."</ref>).<ref>B. A. Henisch: ''The Medieval Calendar Year.'' 1999, s. 37, 136, 147f., 167ff. og 200.</ref>
Maleri Kunsthistorie Middelalderens_kultur